**REFERAT MØTE 05.02.2024 KL. 1800-1930**

**FAU BRYNSENG SKOLE**

|  |  |  |
| --- | --- | --- |
| Navn | Klasse | Tilstede |
| Klara Keyser | 1A | X |
| Rufijat Braimi | 1B | X |
| Vibeke Lindahl Kronstad | 2A | X |
| Line Marie Hellberg (vara) | 2B | X |
| Erik Pope | 3A | X |
| Benjamin Bøckmann | 3B |  |
| Anders Hagen | 4A | X |
| Ellen Sagen | 4B |  |
| Hanne Marit Dalen | 5A | X |
| Linda Husvåg | 5B | X |
| Karen Svenserud | 6A | X |
| Anna Einarsson | 6B | X |
| Suzanne Tærud Day | 7A | X |
| Besarta Redjepi | 7B |  |

**Dagsorden**

Møteleder: Suzanne Tærud Day

Referent: Vibeke Lindahl Kronstad

1. **Informasjon fra skolen (Eirik fung. rektor)**

* Elevundersøkelsen gjennomført på 5.-7. trinn. Se offentlige resultater her: <https://www.udir.no/tall-og-forskning/statistikk/statistikk-grunnskole/elevundersokelsen-grunnskole-alle-resultater-tema/>
* Kommentarer fra skolen: Skolen tar med seg de positive tallene og der det har vært positiv utvikling fra sist gjennomføring (for eksempel noe utvikling på elevmedvirkning), og tar tak i områdene der resultatene er negative og bekymringsfulle. Dette gjelder særlig mobbetallene som er langt høyere enn ønskelig. Skolen er nå i gang med et arbeid med å bryte ned og tolke tallene sammen i lærerfellesskapet. Videre forteller skolen at de ønsker å involvere elevrådet for en bredere forståelse av hva tallene forteller. Skolen vil gjennomføre systematiske kartlegginger av læringsmiljø på trinn ved eksempelvis sosiogram og jobbe for trygg læringskultur, god klasseledelse, godt skole-hjem samarbeid og mer fellesskapende didaktikk (undervisning).
* Kommentarer fra FAU: Vi håper at arbeidet med å forstå, tolke og sette i gang tiltak knyttet til disse resultatene ses i sammenheng med andre aktuelle saker; for eksempel innspill knyttet til at skolen i større grad etableres som en nærmiljø-skole som kan være med å tilby flere arenaer/møteplasser for barna og for de voksne på ettermiddager/kvelder.
* Mulighet for overvåkningskameraer er undersøkt. Skolen kan søke om dette. Det er dog noe kostbart, men skolen vurderer videre kost-nytteverdien av dette.
* Ang. mulighet for at skolen selv arrangerer noen sosiale aktiviteter på ettermiddag og kveld. Saken ble kort diskutert ifm. å se resultatene fra elevundersøkelse i sammenheng med dette, men vi avtaler å sette opp dette som en forberedt sak til neste møte.
* Ang. endring av møtedatoer for FAU på nettsidene sender Suzanne oversikt til Sara.

1. **Informasjon fra AKS-gruppen**

Ellen har gjennomført et møte med Karine (AKS) og deler referat med oss i Slack. Vi tar opp dette igjen neste møte.

1. **Informasjon fra trafikk- og nærmiljøgruppa**

* Trafikkvakter går sin gang, uke 7 er siste uke for denne gang. Vel gjennomført.
* Ang. kveldsravning vil det bli avholdt et storforeldremøte om dette. Vi håper på involvering fra skolens ledelse, og kommer tilbake til dato.

1. **Informasjon fra Trivsel**

* KLUBB for 5.-7. trinn 14/2. Vi er fortsatt avhengig av godt oppmøte av voksne, så fortsett å fremsnakke klubb. Det var veldig bra voksen-oppmøte forrige klubb.
* Disco for 1. trinn blir 20. mars fra 1700-1830
* Disco for 5.-7. trinn blir 20. mars fra ?
* Disco for 2.-4. trinn blir 21. mars fra ?

1. **Informasjon fra 17. mai**

Arbeidet er i gang og det er mange foreldre (30 stk) som har meldt seg til å bidra i forkant og på dagen. 17. mai-gruppa har og fått inn en del avtaler om premier/premier til loddtrekningen (gavkort fra Klatreverket, gavekort Megazone mm.)

1. **Utøvelse av kunst og håndverksfag ved Brynseng**

Det blir et møte om dette til uka og vi kommer tilbake til saken neste møte.

1. **Eventuelt/Annet fra møtet**

* Det oppfordres til å se på, og gi innspill på, høringer til lokale forskrifter for Oslo kommune knyttet til ny opplæringslov (gjeldende fra 1. august i år). Erik har delt lenke i Slack til forskrifter som er ute på høring nå.
* Ett trinn melder om bekymring knyttet til samarbeid og overgang mellom skole og AKS. Det i dag ingen assistent som følger eleven både på skole og AKS, og det meldes om uro i klassemiljøet.
* Ett trinn melder om mye rot og uorden i garderoben og flere hendelser med tøy som blir borte/spylt ned i do og generelt manglende tilsyn i garderobe/overgangssituasjoner.
* Ett trinn melder bekymring knyttet til skjev fordeling av antall elever i de to klassene på trinnet.